Javno podjetje Ljubljanska parkirišča in tržnice, d.o.o. na podlagi 16. člena Splošnih pogojev pri oddajanju prodajnih prostorov, z dne 25. 04. 2022, številka: LPT-011-005/2021-006 objavlja

**ZBIRANJE PONUDB**

**za najem prostora številka 043 v TRŽNICAH JOŽETA PLEČNIKA – lokal v pritličju pri Tromostovju – prodajalna »ZVONČEK«.**

1. **Ime in sedež najemodajalca in organizatorja javnega razpisa za zbiranje ponudb:**

Javno podjetje Ljubljanska parkirišča in tržnice, d.o.o., Kopitarjeva ulica 2, 1000 Ljubljana.

1. **Opis predmeta oddaje v najem:**

**Predmet zbiranja ponudb je oddaja prostora številka 043 v izmeri 28,62 m2, - tržnice Jožeta Plečnika – lokal v pritličju pri Tromostovju, točna lokacija je definirana v prilogi razpisa. Pričetek oddaje 1. 4. 2024.**

V prostoru se lahko izvajajo dejavnosti skladno z določbami Zakona o trgovini oz. Zakona o gostinstvu. Ponudnik najema poslovni prostor in tudi dodatno zunanjo površino, ki je predmet javnega razpisa (pred vhodom v prostor).

Obratovalni čas prostora, ki je predmet oddaje v najem, mora biti v skladu s Tržnim redom na tržnicah, s katerimi upravlja družba Javno podjetje Ljubljanska parkirišča in tržnice d.o.o. (UL RS št. 36/2012, s spremembami in dopolnitvami),, kjer je definiran delovni čas in je objavljen na internetni strani najemodajalca. Izbrani najemnik lahko podaljšanje svojega obratovalnega časa priglasi na Upravni enoti, s predhodnim soglasjem najemodajalca in lastnika objekta.

Javno podjetje Ljubljanska parkirišča in tržnice, d.o.o. v prostor ne bo investiral. Vse morebitne vložke oziroma stroške prenove nosi najemnik. Za prenovo oz. dela na poslovnem prostoru, je potrebno predhodno pisno soglasje JP LPT d.o.o.

Najemnik poravna vse redne obratovalne stroške, pri čemer se vezano na plačilo stroškov smiselno uporabljajo določila Stanovanjskega zakona in Pravilnika o upravljanju večstanovanjskih stavb.

1. **Vrsta pravnega posla, ki je predmet javnega zbiranja ponudb:**

Sklenitev najemne pogodbe.

1. **Čas trajanja najema:**

Najemodajalec bo z najemnikom sklenil najemno pogodbo za obdobje enega (1) leta z možnostjo podaljšanja.

1. **Oblika in pogoji, pod katerimi mora ponudnik predložiti ponudbo oziroma sestavine, ki naj jih ponudba vsebuje:**

Ponudniki naj predložijo svoje ponudbe v zaprti kuverti z oznako in navedbo ŠTEVILKE PROSTORA, za katerega je ponudnik zainteresiran:

**»JAVNI NATEČAJ – NAJEM PROSTORA ŠTEVILKA 043 V TRŽNICAH JOŽETA PLEČNIKA - lokal v pritličju pri Tromostovju – prodajalna »ZVONČEK«– NE ODPIRAJ!«**

Ponudba se pošlje na naslov Javnega podjetja Ljubljanska parkirišča in tržnice, d.o.o., Kopitarjeva ulica 2, 1000 Ljubljana. Ponudba mora biti oddana priporočeno po pošti ali osebno v glavni pisarni podjetja. **Na hrbtni strani pošiljke mora biti naveden točen naziv in naslov ponudnika.**

**Ponudbo je potrebno oddati na priloženem obrazcu za oddajo ponudbe.**

**Ponudbi je potrebno priložiti:**

* izpis iz poslovnega registra (AJPES), **ki ne sme biti starejši od osem (8) dni,**
* **potrdilo o plačani varščini,** in sicer v znesku 1 (ene) **ponujene** višine mesečne najemnine. Varščino je potrebno poravnati na račun JP LPT d.o.o., št. računa: **SI56 0292 4025 7278 041** ter navesti sklic **>>PREDUJEM ZA PRODAJNI PROSTOR ŠT. 043<<.** Varščino je potrebno poravnati najkasneje do roka za oddajo ponudb oziroma toliko prej, da je možno popolno ponudbo s priloženim potrdilom pravočasno oddati. Varščina bo uspelemu ponudniku vračunana kot varščina skladno s pogodbo, ponudnikom, ki ne bodo uspeli pa bo brez obresti vrnjena v roku 5 delovnih dni po podpisu pogodbe z izbranim ponudnikom,
* opis dejavnosti z izdelano prodajno strategijo, ki bi jo ponudnik izvajal v prostoru,
* prodajni cenik,
* potrdilo o plačilu dvanajstih (12) ponujenih mesečnih najemnin v naprej, v kolikor se ponudnik odloči za to opcijo
1. **Merilo za izbor**

Izbran bo ponudnik, ki bo dosegel najvišje število točk.

Kot merilo za izbor služi točkovnik, ki je priloga tega razpisa.

V točki 2 se upoštevata prodajna strategija in prodajni cenik.

V primeru, da je podanih več (pravočasnih in popolnih) ponudb, ki bodo ocenjene z enakim številom točk, se opravi dodatna licitacija z višanjem cene ponujene mesečne najemnine. Izbran bo ponudnik, ki bo ponudil najvišjo mesečno najemnino, oziroma bo pridobil najvišje dodatne točke.

Ponudnik, ki bo ob prijavi nakazal dvanajst (12) ponujenih mesečnih najemnin v naprej, bo pridobil dodatne točke, v skladu s točkovnikom, pod točko 3, priloge številka 1.

Enako kot varščino, ponudnik vplača tudi dvanajst (12) ponujenih mesečnih najemnin v naprej na račun JP LPT d.o.o., št. računa: **SI56 0292 4025 7278 041** ter navede sklic **>>LETNA NAJEMNINA V NAPREJ, ZA PRODAJNI PROSTOR ŠT. 043<<.**

Z izbranim ponudnikom se bo za uporabo predmeta razpisa podpisala najemna pogodba.

Izbrani ponudnik mora v roku petih (5) dni po prejemu poziva k podpisu pogodbe skleniti najemno pogodbo. **Če izbrani ponudnik ne sklene najemne pogodbe v za to določnem roku, velja, da je odstopil od sklenitve pogodbe, pri čemer si najemodajalec pridružuje pravico skleniti najemno pogodbo z naslednjim najugodnejšim ponudnikom, varščino pa zadrži.**

Javno podjetje Ljubljanska parkirišča in tržnice, d.o.o. si pridružuje pravico, da na podlagi Javnega razpisa za zbiranje ponudb ne izbere nobenega ponudnika.

1. **Izhodiščna mesečna najemnina**

Skupna izhodiščna mesečna najemnina za najem prostora za trgovinsko – prodajno dejavnost znaša **1.250,00 €/mesec brez DDV.** DDV pri najemnini ni obračunan - oproščeno DDV po 2. točki 44. člena ZDDV-1.

1. **Ogled nepremičnine in informacije o razpisu**

Vsi interesenti si lahko prostor ogledajo v dogovoru z upraviteljem nepremičnin, ki je dosegljiv na telefon: 041 614 762. Za vse informacije o razpisu, lahko pišete na elektronski naslov info@lpt.si. Vsa vprašanja in odgovori bodo objavljeni na internetni strani Javnega podjetja Ljubljanska parkirišča in tržnice d.o.o. dostopni na naslovu [www.lpt.si](http://www.lpt.si) Vprašanja so mogoča do 14. 3. 2024.

1. **Rok za oddajo ponudb**

**Rok za oddajo ponudb je do 15. 3. 2024, do 11. ure, pri čemer se šteje, da je ponudba pravočasno oddana, če na sedež podjetja prispe do 11. ure tega dne**. Ponudbe, ki bodo prispele po tem roku, bodo neodprte vrnjene ponudnikom kot nepravočasne.

Pravočasno prispele ponudbe bodo pregledane in obravnavane v skladu s Splošnimi pogoji pri oddajanju prodajnih prostorov Javnega podjetja Ljubljanska parkirišča in tržnice, d.o.o..

Odpiranje ponudb bo potekalo v sejni sobi Javnega podjetje Ljubljanska parkirišča in tržnice, d.o.o., dne **15. 3. 2024**, ob 13.00 uri in bo javno.

Vsi ponudniki bodo o odločitvi pisno obveščeni po elektronski pošti, na e-naslov, naveden v ponudbi, najkasneje do 18. 3. 2024.

Javni razpis je objavljen na spletni strani Javnega podjetja Ljubljanska parkirišča in tržnice, d.o.o. ([www.lpt.si](http://www.lpt.si)).

Ljubljana, dne 12. 3. 2024

Javno podjetje Ljubljanska parkirišča in tržnice, d.o.o.

Priloga:

* Točkovnik (priloga 1)
* Obrazec za oddajo ponudbe, z izjavo (priloga 2)
* Tloris prodajnih prostorov (priloga 3)

**PRILOGA 1**

1. **TOČKOVNIK ZA PONUJENO NAJEMNINO:**

|  |  |
| --- | --- |
| **RAZPON, OZ. ODSTOPANJE NAD IZHODIŠČNO CENO:** | **ŠTEVILO DODELJENIH TOČK:** |
| Znesek je enak izhodiščni najemnini | 0 |
| Za vsakih 100,00 € nad izhodiščno ceno | 10 |

1. **TOČKOVNIK ZA PRODAJNI PROGRAM, OZ. PONUDBO V LOKALU, KI JE PRIMEREN ZA TRGOVINSKO DEJAVNOST (PRODAJALNO):**

|  |  |
| --- | --- |
| **VRSTA PONUDBE:****Točke se med seboj ne seštevajo, upošteva se ponudba, ki prevladuje.** | **ŠTEVILO DODELJENIH TOČK ZA PONUDBO:** |
| Cvetličarna | 130-230 |

1. **TOČKOVNIK ZA NAKAZILO DVANJASTIH (12) PONUJENIH NAJEMNIN V NAPREJ, OB PRIJAVI NA RAZPIS:**

|  |  |
| --- | --- |
| **NAKAZILO DVANAJSTIH (12) PONUJENIH NAJEMNIN V NAPREJ, OB PRIJAVI NA RAZPIS:** | **ŠTEVILO DODELJENIH TOČK ZA NAKAZILO DVANAJSTIH (12) PONUJENIH NAJEMNIN V NAPREJ, OB PRIJAVI NA RAZPIS:** |
| DA | 200 |
| NE | 0 |

**PRILOGA 2**

**OBRAZEC ZA ODDAJO PONUDBE**

|  |  |
| --- | --- |
| PONUDNIK |  |
| Kontakt (gsm, elektronski naslov): |  |
| Naslov: |  |
| ID za DDV / DŠ: |  |
| Ponudba za prostor št.: |  |
| Ponudbena cena/mesec (EUR): |  |
| Vrsta trgovinske ponudbe v prostoru: |  |
| Pričetek najema: |  |
| Opombe: |  |

**IZJAVA**

Ponudnik ......................................................................................, pod kazensko in materialno odgovornostjo izjavljamo, da:

* nismo v postopku prisilne poravnave ali zoper nas ni bil podan predlog za začetek postopka prisilne poravnave in sodišče o tem predlogu še ni odločilo;
* nismo v stečajnem postopku ali zoper nas ni bil podan predlog za začetek stečajnega postopka in sodišče o tem predlogu še ni odločilo;
* nismo v postopku prisilnega prenehanja, zoper nas ni bil podan predlog za začetek postopka prisilnega prenehanja in sodišče o tem predlogu še ni odločilo, z našimi posli ne upravlja sodišče in nismo opustili poslovne dejavnosti in nismo v katerem koli podobnem položaju;
* nismo bili s pravnomočno sodbo v kateri koli državi obsojen za prestopek v zvezi z našim poklicnim ravnanjem,
* da imamo poravnane vse obveznosti do podizvajalcev in poslovnih partnerjev.

**Datum: ………………………………………………**

 **Podpis ponudnika:**

**Priloga:**

 **1. izpis iz poslovnega registra AJPES,**

 **2. potrdilo o plačilu varščine za resnost ponudbe,**

 **3. opis dejavnosti (strategija), ki bi jo ponudnik izvajal v lokalu,**

 **4. prodajni cenik,**

**5. potrdilo o plačilu dvanajstih (12) ponujenih mesečnih najemnin v naprej, v kolikor se ponudnik odloči za to opcijo.**